บริษัทมีการประกอบธุรกิจโดยแบ่งเป็น 2 สายธุรกิจ ได้แก่ สายธุรกิจเหล็กและสายธุรกิจการเกษตร
สายธุรกิจเหล็กเป็นธุรกิจหลักของบริษัท สายธุรกิจเกษตรเป็นอีกธุรกิจหนึ่งที่บริษัทได้เริ่มลงทุนตั้งแต่ปี
2546
โดยปัจจุบันบริษัทฯได้ตัดสินใจยกเลิกดำเนินงานทั้งหมดในส่วนของธุรกิจเกษตรกรรมไปแล้วตั้งแต่สิ้นปี
2551 ปัจจุบันสายธุรกิจเหล็กเป็นธุรกิจหลักของบริษัทซึ่งคิดเป็นสัดส่วนรายได้เกือบทั้งหมดของบริษัท
จึงขอกล่าวถึงเฉพาะสายธุรกิจเหล็ก

1. ลักษณะของผลิตภัณฑ์

บริษัทประกอบกิจการโรงงานอุตสาหกรรมผลิตโครงสร้างเหล็กขนาดใหญ่ (Fabricated Steel)
สำหรับโครงการก่อสร้างทั้งในประเทศและต่างประเทศ โดยส่วนใหญ่ ร้อยละ 90
เป็นการผลิตและจำหน่ายโครงสร้างเหล็กขนาดใหญ่ให้กับผู้รับเหมารายใหญ่ในประเทศญี่ปุ่นเป็นหลัก
ได้แก่ บริษัท คาจิมา คอร์ปเปอเรชั่น (Kajima Corporation) บริษัท ทาเกนากา
คอร์ปเปอเรชั่น (Takenaka Corporation) บริษัท ชิมิสุ (Shimizu) บริษัทโอบายาชิ
(Obayashi)
โดยโครงสร้างเหล็กที่บริษัทผลิตจะนำมาใช้สำหรับประกอบขึ้นงานโครงสร้างขนาดใหญ่
ซึ่งจะผลิตตามความต้องการของเจ้าของงานในแต่ละโครงการ เช่น โครงการก่อสร้างอาคารสูง
โรงไฟฟ้า สะพาน Terminal ของสนามบิน เป็นต้น นอกจากนี้
บริษัทยังรับจ้างผลิตโครงสร้างเหล็กทั่วไป ได้แก่ โครงหลังคา
เสาหรือคานที่ใช้กับการก่อสร้างในประเทศ
โดยใช้สายการผลิตเช่นเดียวกับโครงสร้างเหล็กขนาดใหญ่ซึ่งจะผลิตตามแบบของผู้ว่าจ้าง

โครงสร้างเหล็กที่บริษัทผลิตมี 2 ประเภท คือ งานผลิตโครงสร้างเหล็กที่นำมาใช้เป็นเสา
(Column-Box) และงานผลิตโครงสร้างเหล็กที่นำมาใช้เป็นคาน (Beam)
ซึ่งเป็นส่วนประกอบที่สำคัญของอาคาร โดยมีจุดเด่นทางด้านคุณภาพการผลิต
ประหยัดเวลาในการก่อสร้าง ลดมลภาวะในบริเวณหน่วยงานก่อสร้าง
และสามารถรับแรงสั่นสะเทือนได้ดี

ลักษณะของงานคาน (Beam)
จะมีการตัดตามขนาดที่แบบกำหนดโดยเป็นการผลิตตามขนาดที่ลูกค้าต้องการ ซึ่งต่างกับคานประเภท
Beam Roll-H ซึ่งเป็นคานที่หล่อสำเร็จรูปและมีขนาดจำกัด

ส่วนลักษณะของงานเสา (Column-Box)
จะมีโครงสร้างทั้งที่มีไดอาแฟรมประกอบอยู่ภายนอกหรือภายในเสา
ซึ่งไดอาแฟรมเป็นส่วนที่เชื่อมต่อและรับแรงจากคานเพื่อถ่ายน้ำหนักลงไปที่เสา
โดยการเชื่อมไดอาแฟรมภายในให้ติดกับเสานั้น
ต้องมีเครื่องมือที่ทันสมัยและอาศัยความชำนาญของช่างเชื่อม
ซึ่งเมื่อเชื่อมแล้วจะไม่เห็นแนวเชื่อมแต่มีความแข็งแรง

งานที่ออกแบบเพื่อใช้โครงสร้างเหล็กนั้น
สิ่งสำคัญคือสามารถรับแรงสั่นสะเทือนจากแผ่นดินไหวได้ดีกว่าคอนกรีตเสริมเหล็ก
อีกทั้งขนาดจะเล็กและเบากว่าคอนกรีต ในปัจจุบันโครงสร้างเหล็กขนาดใหญ่ (Fabricated
steel) เป็นวัสดุก่อสร้างที่ได้รับความนิยมและนำมาทดแทนคอนกรีตเสริมเหล็ก (Reinforced
concrete) มากขึ้นเป็นลำดับ โดยวัตถุดิบที่สำคัญได้แก่ เหล็กแผ่นรีดร้อนคุณภาพสูง (Special
hot rolled sheet) ซึ่งบริษัทนำเข้าวัตถุดิบดังกล่าวจากประเทศญี่ปุ่น และเกาหลี
โครงสร้างเหล็กขนาดใหญ่มีการใช้กันมากในประเทศที่มีแผ่นดินไหวเกิดขึ้นบ่อยครั้ง เช่น ญี่ปุ่น
และไต้หวัน เป็นต้น

ผลิตภัณฑ์ของบริษัทมีจุดเด่นทางด้านคุณภาพซึ่งได้มาตรฐานสามารถผลิตได้สูงกว่ามาตรฐาน JASS 6
(Japanese Architectural Standard Specification)
และเป็นไปตามเงื่อนไขที่กฎหมายของประเทศญี่ปุ่นกำหนด
อีกทั้งสามารถประหยัดเวลาในการก่อสร้าง
วัสดุเหล็กที่บริษัทใช้ทำการผลิตมีความทนทานของเนื้อเหล็ก
ซึ่งสามารถรับแรงสั่นสะเทือนจากแผ่นดินไหวได้ดีกว่าคอนกรีตเสริมเหล็ก โดยวัตถุดิบที่สำคัญ ได้แก่
เหล็กแผ่นรีดร้อนคุณภาพสูง (Special hot rolled sheet)
ซึ่งบริษัทนำเข้าวัตถุดิบดังกล่าวจากประเทศญี่ปุ่นเป็นหลัก และประเทศเกาหลี
ทั้งนี้ประเทศไทยไม่มีการผลิตเหล็กแผ่นรีดร้อนที่มีคุณสมบัติดังกล่าว
ปัจจุบันชิ้นงานที่ผลิตส่วนใหญ่เป็นการผลิตสำหรับโครงการก่อสร้างในประเทศญี่ปุ่น
โดยในการผลิตบริษัทได้ลงทุนในเครื่องจักรที่ทันสมัยและได้รับการถ่ายทอดเทคโนโลยีจากประเทศญี่ปุ่น
ตลอดจนบริษัทมีห้องทดลอง (Test Room) เพื่อทดสอบและควบคุมคุณภาพของชิ้นงาน
ซึ่งบริษัทได้นำเข้าเครื่องมือที่ใช้ในการทดสอบจากต่างประเทศ
และบริษัทได้รับความร่วมมือจากคณาจารย์จากสถาบันเทคโนโลยีพระจอมเกล้าพระนครเหนือ
ในการพัฒนา วางระบบการทดสอบ และจัดอบรมพนักงานที่เกี่ยวข้อง
และขณะนี้ห้องทดสอบดังกล่าวก็ได้รับมาตรฐาน ISO/IEC 17025:2005
ได้รับการรับรองห้องปฎิบัติการของสำนักงานมาตรฐานผลิตภัณฑ์อุตสาหกรรม
ตามมาตรฐานข้อกำหนดทั่วไปว่าด้วยความสามารถของห้องปฎิบัติการทดสอบและห้องปฎิบัติการสอบเทียบแล้ว

2. ภาวะอุตสาหกรรมและการแข่งขัน

2.1 ภาวะอุตสาหกรรม

เนื่องจากบริษัทเน้นการจำหน่ายไปยังต่างประเทศสูงกว่าร้อยละ 90 ของผลผลิตทั้งหมดของบริษัท
โดยส่งออกไปยังประเทศญี่ปุ่นเป็นส่วนใหญ่
ทำให้ภาวะตลาดจะพิจารณาความต้องการใช้โครงสร้างเหล็กขนาดใหญ่ของประเทศญี่ปุ่นเป็นหลัก

ความต้องการ

ความต้องการใช้โครงสร้างเหล็กจะขึ้นตรงกับภาวะการก่อสร้างของประเทศญี่ปุ่น
จากการรายงานของ Ministry of Land Infrastructure and Transport
พบว่าความต้องการใช้โครงสร้างเหล็กในประเทศญี่ปุ่นในปี 2551 มีจำนวนทั้งสิ้น 7.50 ล้านตัน
ซึ่งถึงแม้จะมีการปรับลดลงจากปี 2550 ถึง 0.35 ล้านตัน
ซึ่งเป็นที่น่าสังเกตว่าระดับความต้องการใช้โครงสร้างเหล็กในระยะ 3
ปีที่ผ่านมาค่อนข้างทรงตัวอยู่ในระดับ 7-8 ล้านตันต่อปี

ความต้องการใช้โครงสร้างเหล็กของญี่ปุ่นในช่วงปี 2549-2551

+----------+-----------------------------+-----------------------------+
|          | ความต้องการ (ล้านตัน)          | พื้นที่ก่อสร้างแล้วเสร็จ (1000 ม²)  |
+----------+-----------------------------+-----------------------------+
| 2549     | 7.24                        | 188,875                     |
+----------+-----------------------------+-----------------------------+
| 2550     | 7.85                        | 160,991                     |
+----------+-----------------------------+-----------------------------+
| 2551     | 7.50                        | 157,411                     |
+----------+-----------------------------+-----------------------------+

ที่มา Ministry of Land Infrastructure and Transport (MLIT), Japan

สถานการณ์การก่อสร้างในประเทศญี่ปุ่น

งานก่อสร้างในประเทศญี่ปุ่นส่วนใหญ่จะเป็นการลงทุนจากภาคเอกชนเป็นหลักคิดเป็นร้อยละ 90.02
อีกร้อยละ 9.98 จะป็นการลงทุนจากภาครัฐบาล
ซึ่งเมื่อพิจารณาถึงภาวะการก่อสร้างในญี่ปุ่นสามารถจำแนกการก่อสร้างตามประเภทของการใช้สอยคือ
การก่อสร้างที่อยู่อาศัยและไม่ใช่ที่อยู่อาศัย (Dwelling and Non-dwelling) พบว่าในปี
2551การก่อสร้างที่อยู่อาศัยและไม่ใช่ที่อยู่อาศัยจะคิดเป็นร้อยละ 61.27 และ 38.73 ตามลำดับ

สำหรับโครงสร้างเหล็กขนาดใหญ่มักใช้ในการก่อสร้างอาคารสูงขนาดใหญ่
ดังนั้นจะไม่ใช้ในก่อสร้างที่พักอาศัยทั่วๆไป ส่วนใหญ่ลักษณะของงานที่ใช้จะได้แก่ อาคารสำนักงาน
โรงแรม ห้างสรรพสินค้า เป็นต้น
โดยในปัจจุบันตลาดหลักของโครงสร้างเหล็กขนาดใหญ่โดยเฉพาะประเภทอาคารสูงนั้น
ความต้องการส่วนใหญ่จะเป็นการก่อสร้างในเมืองหลวง และเมืองขนาดใหญ่ เช่น โตเกียว
นาโกยา โอซากา เป็นต้น

เมื่อพิจารณาถึงลักษณะการก่อสร้างในช่วงปี 2544-2551 จำแนกตามวัสดุก่อสร้างจะพบว่า
การก่อสร้างโดยใช้โครงสร้างเหล็กได้รับความนิยมมากขึ้นเป็นลำดับถึงแม้ว่าในปี 2551
จะมียอดการใชลดลงประมาณ 1.2% ก็ตาม
แต่จะเห็นได้จากส่วนแบ่งตลาดของวัสดุก่อสร้างประเภทโครงสร้างเหล็ก ในปี 2547-2551
เป็นร้อยละประมาณ 37-39 และได้กลายเป็นวัสดุก่อสร้างที่มีการใช้ในสัดส่วนสูงที่สุดในปัจจุบัน
รองลงมา ได้แก่ ไม้ และคอนกรีตเสริมเหล็ก

พื้นที่ก่อสร้างที่สร้างแล้วเสร็จของภาครัฐและเอกชนในญี่ปุ่นในช่วงปี 2544-2551 หน่วย: 1000 ม²

  ------------------------------------------- --------- ------- --------- ------- --------- ------- --------- ------- --------- ------- --------- ------- --------- ------- --------- -------
                                              2544              2545              2546              2547              2548              2549              2550              2551      

                                              ร้อยละ             ร้อยละ             ร้อยละ             ร้อยละ     ร้อยละ             ร้อยละ             ร้อยละ             ร้อยละ             ร้อยละ

  1. จำแนกตามประเภทผู้ลงทุน                                                                                                                                                              

  ภาครัฐ                                       14,128    7.9     12,955    7.6     12,116    6.9     9,766     5.4     9,261     5.0     8,236     4.4     7,358     4.57    7,585     4.82

  ภาคเอกชน                                    164,775   92.1    158,075   92.4    164,417   93.1    171,739   94.6    176,797   95.0    180,839   95.6    153,633   95.43   149,826   95.18

  รวม                                         178,903   100.0   171,030   100.0   176,533   100.0   181,505   100.0   186,058   100.0   188,875   100.0   160,991   100.0   157,411   100.0

  2. จำแนกตามประเภทการใช้สอย                                                                                                                                                           

  ที่พักอาศัย                                     115,928   64.8    110,139   64.4    111,786   63.3    112,266   61.9    113,574   61.0    115,522   61.2    95,885    59.56   96,448    61.27

  ไม่ใช่ที่พักอาศัย                                 62,974    35.2    60,891    35.6    64,747    36.7    69,239    38.1    72,485    39.0    73,353    38.8    65,106    40.44   60,963    38.73
  (สำนักงาน/โรงงาน/คลังสินค้า/โรงเรียน/โรงพยาบาล                                                                                                                                           
  ฯลฯ)                                                                                                                                                                                

  รวม                                         178,903   100.0   171,030   100     176,533   100.0   181,505   100.0   186,058   100.0   188,875   100.0   160,991   100.0   157,411   100.0

  3. จำแนกตามวัสดุที่ใช้ก่อสร้าง                                                                                                                                                             

  ไม้                                          63,445    35.5    61,856    36.2    63,896    36.2    64,568    35.6    63,270    34.0    64,181    34.0    56,960    35.38   56,772    36.07

  โครงสร้างเหล็กและคอนกรีตเสริมเหล็ก               13,052    7.3     10,958    6.4     9,401     5.3     7,371     4.1     5,440     2.9     6,373     3.4     5,752     3.57    4,952     3.15

  คอนกรีตเสริมเหล็ก                              38,176    21.3    36,228    21.2    38,254    21.7    39,425    21.7    46,640    25.1    47,350    25.1    35,187    21.86   35,568    22.60

  โครงสร้างเหล็ก                                63,539    35.5    61,468    35.9    64,379    36.5    69,554    38.3    70,067    37.7    70,480    37.3    62,460    38.80   59,181    37.60

  วัสดุอื่นๆ                                      691       0.4     519       0.3     603       0.3     586       0.32    641       0.34    491       0.26    632       0.39    938       0.60

  รวม                                         178,903   100.0   171,030   100.0   176,533   100.0   181,505   100.0   186,058   100.0   188,875   100.0   160,991   100.0   157,411   100.0
  ------------------------------------------- --------- ------- --------- ------- --------- ------- --------- ------- --------- ------- --------- ------- --------- ------- --------- -------

ที่มา : Ministry of Land Infrastructure and Transport, Japan

ในการพิจารณาความต้องการก่อสร้างในประเทศญี่ปุ่นนั้น จะมีการใช้ตัวแปร ได้แก่
ใบรับงานก่อสร้างหรือสัญญาการก่อสร้าง (Order received for construction)
ของผู้รับเหมาก่อสร้างในแต่ละปี
เพื่อสามารถใช้เป็นตัวบ่งชี้ให้เห็นถึงความต้องการในการใช้วัสดุก่อสร้างได้
ซึ่งจากการสำรวจถึงใบรับงานก่อสร้างในช่วงปี 2547-2551 พบว่าใบรับงานก่อสร้างในปี 2551
คิดเป็นมูลค่าทั้งสิ้น 50.51 ล้านล้านเยน โดยเป็นการรับงานก่อสร้างของภาครัฐบาล
ภาคเอกชนและผู้รับเหมาช่วงร้อยละ 20.11, 49.19 และ 30.71 ตามลำดับ
ซึ่งในส่วนของผู้รับเหมาภาคเอกชนจะมีใบรับงานก่อสร้างสูงที่สุดคิดเป็นร้อยละ 49.19
ของสัญญาการก่อสร้าง ซึ่งได้แก่ งานสาธารณูปโภค ,ก่อสร้างและงานติดตั้งเครื่องจักร ร้อยละ
7.25 , 36.97 และ 4.97 ตามลำดับ

ใบรับงานก่อสร้างหรือสัญญาการก่อสร้าง (Order received for construction) ในปี
2547-2551

หน่วย: ล้านเยน

[TABLE]

ที่มา : Ministry of Land Infrastructure and Transport, Japan

2.2 การแข่งขัน

ก) ในประเทศ

ในปัจจุบันผู้ผลิตโครงสร้างเหล็กขนาดกลางและเล็กมีเป็นจำนวนมาก
แต่ผู้ประกอบโครงสร้างเหล็กขนาดใหญ่ในประเทศไทยมีน้อยราย
โดยผู้ผลิตส่วนใหญ่จะทำการผลิตเพื่อป้อนกับงานก่อสร้างของบริษัทของตนเป็นหลัก
มากกว่าจะจำหน่ายในเชิงพาณิชย์ ดังนี้

ผู้ประกอบโครงสร้างเหล็กขนาดใหญ่ที่ใช้ในการก่อสร้างในปี 2551

+-------------+-------------+---------------+-----------+-------------+
| บริษัท        | กำลังการผลิต  | กลุ่มลูกค้า       | สัดส่วน     | ทุนจดทะเบียน  |
|             | (ตัน/ปี)      |               | รายได้โครง | ณ ปี 2551    |
|             |             |               | สร้างเหล็ก/ | (ล้านบาท)    |
|             |             |               |           |             |
|             |             |               | รายได้ร    |             |
|             |             |               | วมของบริษัท |             |
|             |             |               | (ร้อยละ)   |             |
+-------------+-------------+---------------+-----------+-------------+
| เอสทีพีแอนด์ไอ | 50,000      | ในประเทศ :    | 74        | 250         |
|             |             | ต่างประเทศ     |           |             |
+-------------+-------------+---------------+-----------+-------------+
| เอ็ม ซี เอส   | 60,000      | จำ            | 100       | 500         |
| สตีล         |             | หน่ายต่างประเทศ |           |             |
|             |             | (99%)         |           |             |
+-------------+-------------+---------------+-----------+-------------+
| อิตาเลียนไทย  | n.a.        | ใช้ต่อเน        | n.a.      | 4,194       |
| ดีเวล๊อปเม้นท์  |             | ื่องในงานรับเหมา |           |             |
|             |             | ก่อสร้างของบริษัท |           |             |
+-------------+-------------+---------------+-----------+-------------+
| ซิโน-ไทย     | n.a.        | ใช้ต่อเน        | n.a.      | 1,186       |
| เอ็นจิเนียริ่งฯ  |             | ื่องในงานรับเหมา |           |             |
|             |             | ก่อสร้างของบริษัท |           |             |
+-------------+-------------+---------------+-----------+-------------+
| เนา         | n.a.        | ใช้ต่อเน        | n.a.      | 2,484       |
| วรัตน์พัฒนาการ |             | ื่องในงานรับเหมา |           |             |
|             |             | ก่อสร้างของบริษัท |           |             |
+-------------+-------------+---------------+-----------+-------------+
| ผู้ผลิตอื่นๆ (6  | n.a.        | จำ            | n.a.      | n.a.        |
| ราย) *      |             | หน่ายต่างประเทศ |           |             |
+-------------+-------------+---------------+-----------+-------------+

ที่มา: ผู้ผลิตและตลาดหลักทรัพย์แห่งประเทศไทย

* ได้แก่ Thai Herrick/Euromill Engineering/Thai Candic Steel/ Unithai
Shipyard & Engineering/Viswakij Pattana/Wattanapaisal

การแข่งขันระหว่างผู้ผลิตในประเทศในลักษณะผลิตภัณฑ์เดียวกันกับบริษัทจึงมีไม่มากเนื่องจากบริษัทส่วนใหญ่ทำเพื่อการก่อสร้างของตนเอง
และบริษัทยังมีโอกาสขยายธุรกิจในต่างประเทศได้อีกมากเนื่องจากผลิตภัณฑ์ที่ได้คุณภาพมาตรฐานและเป็นที่ยอมรับของคู่ค้า

ข) ประเทศญี่ปุ่น

ผู้ผลิตโครงสร้างเหล็กในประเทศญี่ปุ่นที่สำคัญ 12 อันดับแรก ได้แก่

+-----+-------------------------------+--------------------------------+
|     | บริษัท                          | ประมาณกำลังการผลิต ปี 2551 (ตัน)   |
+-----+-------------------------------+--------------------------------+
| 1   | Kawada Kogyo                  | 108,000                        |
|     |                               |                                |
| 2   | Kawagishi Kogyo               | 96,000                         |
|     |                               |                                |
| 3   | Tamane Tekko Kensetsu         | 60,000                         |
|     |                               |                                |
| 4   | M.C.S. Steel                  | 60,000                         |
|     |                               |                                |
| 5   | Kakutou                       | 54,000                         |
|     |                               |                                |
| 6   | Agata Tekkosyo                | 54,000                         |
|     |                               |                                |
| 7   | JFE Engineering               | 48,000                         |
|     |                               |                                |
| 8   | Kagaya                        | 48,000                         |
|     |                               |                                |
| 9   | Komai Tekko                   | 48,000                         |
|     |                               |                                |
| 10  | Ookawa Transteel              | 36,000                         |
|     |                               |                                |
| 11  | Fujiki Tekko                  | 36,000                         |
|     |                               |                                |
| 12  | Watahan Tecnos                | 36,000                         |
+-----+-------------------------------+--------------------------------+

ที่มา: Sumisho Tekko Hanbai Co., Ltd., Japan

ทั้งนี้ ผู้ผลิตโครงสร้างเหล็กข้างต้นผลิตและจำหน่ายในลักษณะเดียวกับบริษัท
มิได้มีจุดประสงค์หลักในการผลิตเพื่อใช้ต่อเนื่องในงานรับเหมาก่อสร้าง
เนื่องจากผู้ผลิตที่มีความสามารถในการผลิตให้ได้คุณภาพตามมาตรฐานมีอยู่อย่างจำกัด
การแข่งขันในประเทศญี่ปุ่นจึงอยู่ในกลุ่มของผู้ผลิตที่สามารถผลิตได้ตามมาตรฐานและเป็นไปตามเงื่อนไขที่กำหนดตามกฎหมายของประเทศญี่ปุ่น
นอกจากนี้ ผู้ผลิตโครงสร้างเหล็กในประเทศญี่ปุ่นส่วนใหญ่ยังมีข้อจำกัดเรื่องค่าจ้างแรงงาน
เนื่องจากงานโครงสร้างเหล็กเป็นงานที่เน้นการใช้ฝีมือแรงงานในการประกอบ เชื่อม ตกแต่ง
ซึ่งต้องใช้แรงงานที่มีทักษะและประสบการณ์ ซึ่งแรงงานประเภทนี้ในประเทศญี่ปุ่นจะมีค่าแรงที่สูงมาก
อีกทั้งสถานที่ในการผลิตเพื่อให้ครบวงจรเช่นเดียวกับบริษัทต้องใช้พื้นที่ขนาดใหญ่
ประกอบกับราคาที่ดินในประเทศญี่ปุ่นมีราคาสูงมาก ทำให้ต้นทุนการผลิตที่ประเทศญี่ปุ่นสูง
ทั้งนี้ในปัจจุบันมีผู้ผลิต 2 รายในประเทศญี่ปุ่นที่มีการผลิตครบวงจรเหมือนบริษัท
แต่ผู้ผลิตดังกล่าวมีโรงงานตั้งอยู่ในจังหวัดที่ไกลจากโตเกียว
ซึ่งมีการก่อสร้างโครงการขนาดใหญ่มากกว่าเมืองอื่นๆ
ดังนั้นผู้ผลิตดังกล่าวจะต้องส่งชิ้นงานจากแหล่งผลิตเข้ามาโตเกียวซึ่งค่าขนส่งในญี่ปุ่นมีต้นทุนค่อนข้างแพง
นอกจากนี้การขนส่งในประเทศญี่ปุ่นสำหรับชิ้นงานขนาดใหญ่ยังมีข้อจำกัดบ้าง
ในเรื่องของถนนและสะพานบางแห่งที่ไม่สามารถรองรับได้
ดังนั้นหากพิจารณาจากปัจจัยข้างต้นซึ่งจะกระทบถึงต้นทุนผลิตที่เพิ่มขึ้นของคู่แข่งที่อยู่ในประเทศญี่ปุ่น
จะเห็นได้ว่าบริษัท เอ็ม.ซี.เอส. สตีล จำกัด (มหาชน)
ซึ่งเป็นบริษัทผู้ผลิตโครงสร้างเหล็กในประเทศไทยสามารถแข่งขันกับผู้ผลิตโครงสร้างเหล็กในประเทศญี่ปุ่นได้
อันพิสูจน์ได้จากการที่บริษัทมีการส่งมอบชิ้นส่วนงานโครงสร้างเหล็กขนาดใหญ่ไปญี่ปุ่นอย่างต่อเนื่องและได้มาตรฐานตามที่ต้องการและเพิ่มขึ้นเป็นลำดับโดยมีกำลังการผลิตสูงสุด
60,000 ตันต่อปี จึงมีความสามารถในการแข่งขันได้อย่างมีประสิทธิภาพ
โดยมีลูกค้าซึ่งเป็นผู้รับเหมารายใหญ่ในประเทศญี่ปุ่นให้ความไว้วางใจในคุณภาพและมีความต้องการอย่างต่อเนื่อง

2.3 แนวโน้มอุตสาหกรรมและการแข่งขัน

การก่อสร้างของญี่ปุ่นจะขึ้นตรงกับเศรษฐกิจของประเทศ ซึ่งจากการคาดการณ์ในระยะ 2 ปี
ข้างหน้านี้คาดว่าภาวะเศรษฐกิจจะชะลอลงเล็กน้อยถึงปานกลาง
เนื่องจากผลกระทบของเศรษฐกิจในอเมริกา
ซึ่งแม้จะเติบโตน้อยกว่าปีปัจจุบันแต่ยังไม่อยู่ในระดับการติดลบของการเติบโตทางเศรษฐกิจ
ซึ่งคาดว่าจะทำให้ภาวะการก่อสร้างและความต้องการใช้โครงสร้างเหล็กจะยังมีอยู่แต่ลักษณะของความต้องการจะไม่เพิ่มขึ้นอย่างหวือหวา
หรือหดตัวอย่างรุนแรง นอกจากนี้ในด้านต้นทุนการผลิต
ราคาวัตถุดิบซึ่งเป็นตัวแปรสำคัญที่จะกระทบต่อต้นทุนนั้นมีแนวโน้มทรงตัวจนถึงปรับลดลงในระยะปานกลาง
ปัจจัยบวกที่นับเป็นจุดแข็งอีกประการก็คือ
แรงงานในอุตสาหกรรมเป็นแรงงานมีฝีมือที่มีการสั่งสมประสบการณ์มาอย่างดี
ระดับค่าแรงงานที่ยังถูกเมื่อเทียบกับการผลิตในญี่ปุ่น
อีกทั้งความพยายามที่จะปรับปรุงคุณภาพการผลิตให้ได้ตามมาตรฐานการผลิตของญี่ปุ่น
ทำให้คาดว่าการส่งออกโครงสร้างเหล็กของไทยยังอยู่ในสภาพที่แข่งขันได้
อย่างไรก็ตามประเทศจีนจะเป็นคู่แข่งสำคัญในอนาคต
เนื่องจากจีนมีความพร้อมด้านแหล่งวัตถุดิบและแรงงานราคาถูก
แต่ในปัจจุบันการผลิตเพื่อให้ได้มาตรฐานความต้องการของญี่ปุ่นยังต้องมีการปรับปรุงและพัฒนาต่อไป

2.4 ลักษณะลูกค้าและลูกค้ากลุ่มเป้าหมาย

ลักษณะลูกค้าของบริษัทจำแนกได้ดังนี้

1.  ลูกค้าต่างประเทศ ได้แก่ บริษัทรับเหมาก่อสร้างทั่วไปขนาดใหญ่ในประเทศญี่ปุ่น
    ซึ่งเป็นตลาดหลักและมีโครงการก่อสร้างและปริมาณความต้องการใช้โครงสร้างเหล็กจำนวนมาก
    โดยในปี 2551 บริษัทมีสัดส่วนการจำหน่ายให้แก่ลูกค้าต่างประเทศ คิดเป็นประมาณร้อยละ
    97.37 ของยอดขายรวม โดยจากลูกค้ารายใหญ่ 1 ราย คือ บริษัท คาจิมา คอร์ปเปอเรชั่น
    รองลงมา คือ บริษัท ชิมิสึ คอร์ปเปอเรชั่น และบริษัท ทาเคนากา คอร์ปเปอเรชั่น ตามลำดับ

2.  ลูกค้าในประเทศ กลุ่มลูกค้าส่วนใหญ่เป็นลูกค้าที่มีความเกี่ยวข้องกับบริษัทญี่ปุ่นเป็นหลักเช่นกัน
    บริษัทจะรับจ้างทำโครงสร้างเหล็กตามความต้องการของลูกค้า
    เนื่องจากลูกค้าในประเทศไม่มีความจำเป็นที่จะใช้เหล็กประเภทพิเศษที่ใช้กับประเทศที่มีแผ่นดินไหว
    เหล็กที่ใช้จึงเป็นเหล็กธรรมดาทั่วไป ลูกค้าเป้าหมายจะเป็นโรงงาน อาคารก่อสร้าง โดยในปี
    2551 บริษัทมีสัดส่วนการจำหน่ายให้แก่ลูกค้าในประเทศ คิดเป็นประมาณร้อยละ 2.63
    ของยอดขายรวม

บริษัทมีโอกาสที่จะขยายตลาดใหม่ในประเทศจีนซึ่งทางบริษัทรับเหมาก่อสร้างทั่วไปขนาดใหญ่ในประเทศญี่ปุ่นได้เข้าไปแข่งขันแล้ว
และโอกาสที่บริษัทจะจำหน่ายสินค้าให้แก่ผู้รับเหมาดังกล่าวนั้นมีมากเนื่องจากได้รับความเชื่อถือและมีความสัมพันธ์ที่ดีกับทางผู้รับเหมาเหล่านั้นอยู่แล้ว

2.5 กลยุทธ์การแข่งขัน

เนื่องจากการประกอบธุรกิจของบริษัทเป็นการรับจ้างผลิตโครงสร้างเหล็กขนาดใหญ่ส่งออกไปประเทศญี่ปุ่นเป็นหลัก
สินค้าของบริษัทจึงต้องมีคุณภาพได้รับมาตรฐานเป็นที่ยอมรับในประเทศญี่ปุ่น
ดังนั้นบริษัทจึงได้รักษาคุณภาพชิ้นงานที่ผลิตให้ได้ตามมาตรฐานอย่างต่อเนื่อง
ตลอดจนมีสัญญางานล่วงหน้าระยะยาว ทำให้บริษัทมีคำสั่งซื้อสินค้าอย่างต่อเนื่องจากประเทศญี่ปุ่น
โดยบริษัทมี กลยุทธ์การแข่งขัน ดังนี้

(1) ด้านผลิตภัณฑ์

บริษัทเน้นการควบคุมคุณภาพของผลิตภัณฑ์ให้ได้มาตรฐาน โดยใช้ระบบมาควบคุมการทำงาน
และพนักงานจะต้องรู้งานที่ตัวเองทำมากที่สุด เพื่อยืนยันการควบคุมคุณภาพ
บริษัทจะมีเอกสารระบุขั้นตอนการทำงานและบันทึกการตรวจการควบคุมผลิตภัณฑ์ให้ได้มาตรฐาน
ปัจจุบันชิ้นงานที่ผลิตส่วนใหญ่เป็นการผลิตสำหรับโครงการก่อสร้างในประเทศญี่ปุ่น
โดยในการผลิตบริษัทได้ลงทุนในเครื่องจักรที่ทันสมัยและได้รับการถ่ายทอดเทคโนโลยีจากประเทศญี่ปุ่น
ตลอดจนบริษัทมีห้องทดลอง (Test Room) เพื่อทดสอบและควบคุมคุณภาพของชิ้นงาน
นอกจากนั้นบริษัทได้รับการรับรองมาตรฐาน “H” class fabricator จาก Japan Steel
Structure Appraisal Center, Ltd. ของประเทศญี่ปุ่น
ที่ออกให้กับโรงงานที่ผลิตโครงสร้างเหล็กที่ได้มาตรฐานดีเยี่ยมเท่ากับโครงสร้างเหล็กที่ประเทศญี่ปุ่น
นอกจากนั้นบริษัทได้รับใบรับรองมาตรฐานผลิตภัณฑ์อุตสาหกรรม (มอก.) สำหรับการขึ้นรูปตัว H
และได้รับการรับรองมาตรฐานคุณภาพ ISO 9001:2000 ระบบบริหารและจัดการคุณภาพ
รวมทั้งยังได้รับมาตรฐานของอเมริกัน รับรองคุณภาพระบบงานโครงสร้างเหล็ก ( American
institute of steel Construction : AISC )

(2) ด้านการกำหนดราคา

บริษัทจะพิจารณาราคาโดยให้ลูกค้าซึ่งเป็นผู้รับเหมาก่อสร้างขนาดใหญ่เป็นฝ่ายเสนอราคาที่ต้องการซื้อให้บริษัทพิจารณาก่อน
โดยบริษัทจะพิจารณาการเสนอราคาโดยคำนึงถึงต้นทุนวัตถุดิบและค่าใช้จ่ายประกอบอื่นๆ
โดยให้แผนกประมาณราคา (Estimate) ฝ่ายประมาณราคาและวางแผน
คำนวณต้นทุนตามแบบงานและปริมาณงาน ประกอบกับการพิจารณาของผู้บริหาร
และถ้าพิจารณาว่าเหมาะสมแล้ว บริษัทจะตกลงรับงานตามงบประมาณของลูกค้า
และจัดทำสัญญาต่อไป

(3) ด้านการจำหน่ายและช่องทางการจำหน่าย

บริษัทมีการจัดจำหน่ายให้กับลูกค้าโดยตรง
ไปยังกลุ่มลูกค้าผู้รับเหมาขนาดใหญ่และลูกค้าที่มีโครงการก่อสร้าง
โดยบริษัทมีการจัดจำหน่ายโดยตรงให้กับลูกค้าในประเทศญี่ปุ่นถึงประมาณร้อยละ 90
ของปริมาณการจำหน่าย บริษัทมักได้รับรายการสั่งซื้อจากลูกค้าอย่างน้อย 6 เดือน ถึง 1 ปีล่วงหน้า
ทำให้บริษัทไม่มีปัญหาเรื่องการจัดจำหน่าย นอกจากนี้
สินค้าของบริษัทมีคุณภาพได้รับมาตรฐานเป็นที่ยอมรับในประเทศญี่ปุ่น
และบริษัทได้รักษาคุณภาพชิ้นงานที่ผลิตให้ได้ตามมาตรฐานอย่างต่อเนื่อง
ตลอดมีสัญญางานล่วงหน้าระยะยาว ทำให้บริษัทมีคำสั่งซื้อสินค้าอย่างต่อเนื่องจากประเทศญี่ปุ่น

ลักษณะการจัดทำสัญญา

ในการซื้อขายผลิตภัณฑ์ บริษัทจะมีขั้นตอนการดำเนินงานด้านการทำสัญญากับลูกค้าหลังจากที่มีการ 1)
ได้รับแผนสั่งซื้อจากลูกค้า, 2) คำนวณต้นทุน, 3) เสนอราคา, 4)
ลูกค้าตกลงที่จะสั่งซื้อสินค้าและได้ทำคำสั่งซื้อให้แก่บริษัท
ทั้งนี้การทำสัญญาจะดำเนินการในช่วงก่อนการผลิตหรือระหว่างผลิต แต่ก่อนการส่งมอบงานงวดแรก
โดยสัญญาที่บริษัททำกับลูกค้าจะเป็นสัญญามาตรฐานของบริษัท โดยระบุชื้อผู้ซื้อ ผู้ขาย
และมูลค่าของผลิตภัณฑ์ เป็นต้น

3. การจัดหาผลิตภัณฑ์

3.1 โรงงาน อุปกรณ์ และเครื่องจักร

บริษัทมีโรงงานตั้งอยู่ที่ 70 หมู่ 2 ตำบลช้างใหญ่ อำเภอบางไทร จังหวัดพระนครศรีอยุธยา
บนพื้นที่ประมาณ 189 ไร่ ประกอบด้วยโรงงานผลิตเหล็ก 10 โรง พื้นที่ประมาณ 35,000 ตร.ม.
,หอพัก, โรงอาหารและอื่นๆประมาณ 12,000 ตร.ม. และลานสต๊อกวัตถุดิบประมาณ 20,000
ตร.ม.

อุปกรณ์และเครื่องจักรหลักในการผลิตโครงสร้างเหล็กเป็นอุปกรณ์ที่ทันสมัยและเป็นเครื่องที่ผลิตจากผู้ผลิตประเทศญี่ปุ่นเป็นส่วนใหญ่
ซึ่งประกอบด้วย

-   เครื่องจักรตัดแบบโดยใช้แก๊ส (CNS-Gas Cutting Machine)
    ใช้ตัดแผ่นเหล็กโดยใช้แรงดันและแก๊ส LPG

-   เครื่องจักรขึ้นรูปคานรูป H (Build-up H-beam Machine)
    ใช้นำชิ้นงานแผ่นเหล็กที่ตัดแล้วได้ขนาดมาขึ้นรูปโดยเอาเครื่องจักรเชื่อมยึดเป็นรูปคานกึ่งอัตโนมัติ

-   เครื่องจักรขึ้นรูปเสา (Build-up Box Machine)
    ใช้นำชิ้นงานแผ่นเหล็กที่ตัดแล้วได้ขนาดมาขึ้นรูปโดยเอาเครื่องจักรเชื่อมยึดเป็นรูปเสากึ่งอัตโนมัติ

-   เครื่องเจาะรู (CNS-Drilling Machine) ใช้เจาะรูชิ้นงานที่เป็นคาน (beam)
    โดยปกติเจาะรูที่หัวท้ายคาน (beam)

-   เครื่องเชื่อม (Welding Machine) ใช้สำหรับเชื่อมชิ้นงานที่ขึ้นรูปเป็นเสา (column)
    หรือคาน (beam) โดยเป็นการเชื่อมยึดถาวร
    มีทั้งเครื่องเชื่อมอัตโนมัติและเครื่องเชื่อมกึ่งอัตโนมัติ

กำลังการผลิตและการใช้กำลังการผลิต ปี 2549-2551 สรุปได้ดังนี้

  ------------------------- -------------- ---------------- ----------------
  หน่วย : ตันต่อปี              2549           2550             2551

  กำลังการผลิตเต็มที่            50,000         60,000           60,000

  การใช้กำลังการผลิต           49,341         50,999           47,401

  ร้อยละของการใช้กำลังการผลิต   98.68          84.99            79.00
  ------------------------- -------------- ---------------- ----------------

ขั้นตอนการผลิต

ขบวนการผลิตจะเริ่มตั้งแต่ การนำแผ่นเหล็กรีดร้อนคุณภาพสูง (Special Hot rolled steel)
มาตัดให้ได้ขนาดที่ต้องการ
โดยฝ่ายแบบและสารสนเทศจะนำแบบที่ได้รับจากลูกค้ามาเขียนแบบสำหรับผลิต
จากนั้นนำแผ่นเหล็กมาขึ้นรูปประกอบเข้าด้วยกันด้วยการเชื่อมเป็นรูปทรงต่างๆ เช่น เสา (Column
Box) หรือคาน (Beam) โดยใช้ลวดเชื่อมเป็นวัสดุในการเชื่อมต่อ
จากนั้นนำชิ้นส่วนประกอบที่เกี่ยวข้อง เช่น เหล็กลวด ท่อเหล็ก แผ่นเหล็ก
ตามแบบมาเชื่อมต่อให้ครบ ขั้นสุดท้ายปรับแต่งให้งานได้ตามคุณภาพที่ต้องการ

แผนภูมิแสดงขั้นตอนการผลิตคาน (Beam)

แผนภูมิแสดงขั้นตอนการผลิตเสา (Box)

3.2 การจัดหาและแหล่งที่มาของวัตถุดิบ

วัตถุดิบ

วัตถุดิบในการผลิตที่สำคัญได้แก่ เหล็กแผ่นรีดร้อนคุณภาพสูง (Special hot rolled sheet)
[1] โดยคิดเป็นสัดส่วนประมาณร้อยละ 98 ของวัตถุดิบทั้งหมดที่ใช้ในการผลิต
นอกนั้นจะได้แก่ชิ้นส่วนประกอบอื่นๆ เช่น เหล็กฉากตัว L หรือแชนเนล เหล็กเส้น ท่อเหล็ก เป็นต้น
เพื่อใช้เป็นส่วนประกอบย่อยตามลักษณะงานโครงสร้างเหล็กซึ่งบริษัทสั่งซื้อจากในประเทศ
นอกจากนี้ยังมีวัสดุสิ้นเปลืองที่ใช้ในขบวนการผลิตได้แก่ ลวดเชื่อม และ flux เป็นต้น
ซึ่งมีลักษณะการใช้งานเพื่อเชื่อมมุม เชื่อมชน เชื่อมประกอบส่วน
โดยมีการนำเข้าจากประเทศญี่ปุ่นและเกาหลี รวมทั้งการสั่งซื้อจากในประเทศบางส่วน

เนื่องจากผลิตภัณฑ์ของบริษัทจะเน้นด้านคุณภาพ
ผู้ผลิตในประเทศยังไม่สามารถผลิตเหล็กแผ่นรีดร้อนคุณภาพสูงที่ใช้ในการผลิตได้
ทำให้ปัจจุบันยังคงต้องนำเข้าเหล็กแผ่นรีดร้อนจากต่างประเทศทั้งหมดโดยร้อยละ 100
ของมูลค่าการสั่งซื้อเหล็กแผ่นรีดร้อนคุณภาพสูง โดยบริษัทสั่งซื้อจาก บริษัท เจ.เอฟ.อี สตีล
คอร์ปเปอเรชั่น(JFE Steel Corporation)
ซึ่งเป็นผู้ผลิตรายใหญ่ในประเทศญี่ปุ่นในสัดส่วนร้อยละ 70
ของมูลค่าการสั่งซื้อวัตถุดิบทั้งหมดของบริษัท
ทั้งนี้วัตถุดิบดังกล่าวมีผู้ผลิตน้อยรายโดยญี่ปุ่นเป็นผู้ผลิตรายใหญ่ในตลาดโลก
และในอดีตถึงปัจจุบันบริษัทไม่เคยประสบปัญหาในการจัดซื้อแผ่นเหล็กรีดร้อนคุณภาพสูงดังกล่าว
เนื่องจากบริษัทมีความสัมพันธ์ทางธุรกิจที่ดีกับผู้ผลิตแผ่นเหล็กรีดร้อนคุณภาพสูงรายดังกล่าว
ประกอบกับมีการตกลงสั่งซื้อเป็นระยะเวลาล่วงหน้าประมาณ 6 เดือน

ราคาวัตถุดิบ

เหล็กแผ่นรีดร้อนคุณภาพสูงซึ่งเป็นวัตถุดิบหลักในการผลิตมีราคาปรับตัวสูงขึ้นในช่วง 3 – 4
ปีที่ผ่านมาตามภาวะของอุปสงค์และอุปทานในตลาดโลก โดยนับตั้งแต่ปี 2547-2551
ราคาต้นทุนเหล็กแผ่นรีดร้อนที่บริษัทสั่งซื้อมีการปรับตัวสูงขึ้นเฉลี่ยประมาณร้อยละ 11 ต่อปี (ที่มา:
กรมศุลกากร, ประเทศไทย) อย่างไรก็ตาม
บริษัทไม่ได้รับผลกระทบจากความผันผวนของราคาวัตถุดิบดังกล่าวมากนักเนื่องจากการกำหนดราคาขายของบริษัท
มีความยืดหยุ่นและสามารถปรับเปลี่ยนได้ตามราคาวัตถุดิบที่เปลี่ยนแปลงไป

บริษัทมีขั้นตอนในการสั่งซื้อวัตถุดิบคือ 1) แผนกต้นสังกัด เช่น ฝ่ายผลิต หรือ
แผนกต้นสังกัดที่ต้องการสั่งซื้อวัตถุดิบจัดทำใบเสนอซื้อส่งให้ฝ่ายจัดหา 2)
ฝ่ายจัดหาจะทำการตรวจสอบความถูกต้องและออกใบสั่งซื้อเพื่อให้ผู้บริหารอนุมัติ 3)
เมื่อผู้บริหารอนุมัติการสั่งซื้อ จะทำการส่งใบสั่งซื้อให้แก่ผู้ขายสินค้า 4)
ผู้ขายสินค้าจะส่งสินค้าให้แก่บริษัทโดยปฏิบัติตามเงื่อนไขในใบสั่งซื้อ ได้แก่ รายการสินค้า
ราคาที่ตกลง ระยะเวลา ปริมาณ สถานที่ เป็นต้น สำหรับการสั่งซื้อแผ่นเหล็กจากบริษัท
เจ.เอฟ.อี. สตีล คอร์ปเปอเรชั่น บริษัทจะสั่งซื้อโดยออกใบสั่งซื้อให้แก่ บริษัท ซูมิโตโม
คอร์ปเปอเรชั่น ซึ่งเป็นบริษัท Trading Company ทำหน้าที่เป็นตัวกลางในการสั่งซื้อ

3.3 ผลกระทบต่อสิ่งแวดล้อม

กระบวนการผลิตของบริษัทไม่ก่อให้เกิดมลภาวะ
ทั้งนี้บริษัทได้ให้ความสำคัญในการดูแลและรักษาสิ่งแวดล้อม
โดยจัดให้มีระบบการบำบัดน้ำเสียและกำจัดขยะภายในโรงงานถูกต้องตามมาตรฐานของกระทรวงอุตสาหกรรม
ทั้งนี้บริษัทได้รับการตรวจสอบโรงงานอย่างสม่ำเสมอทุกปีภายใต้การควบคุมดูแลของกรมโรงงานอุตสาหกรรม
ซึ่งผลการตรวจสอบตามหนังสือรับรองจากสำนักงานอุตสาหกรรมจังหวัดพระนครศรีอยุธยา และในปี
2551 บริษัทฯยังได้รับการรับรอง มาตรฐานความปลอดภัย อาชีวอนามัย
และสภาพแวดล้อมในการทำงาน ( BS OHSAS 18001 : 2007 )
จึงสามารถสรุปได้ว่าสภาพโรงงานและสภาพแวดล้อมต่างๆในบริเวณโรงงานอยู่ในเกณฑ์มาตรฐาน
ไม่ก่อให้เกิดปัญหาใด ๆ ต่อสภาพแวดล้อม

4. งานที่ยังไม่ส่งมอบ

 ณ วันที่ 31 ธันวาคม 2551 บริษัทมีงานที่ยังไม่ได้ส่งมอบดังนี้

+------------+--------+-----+-------+---+--------+-------+----+-----+
| งา         | ลูกค้า   | ม   | ม     |   | กำหน   | ที่ตั้ง/ป | ม  | กำล |
| นที่ยังไม่ได้ส่ง |        | ูลค่า | ูลค่าที่ย |   | ดส่งมอบ | ระเทศ | ีสัญ | ังจัด |
|            |        | รวม | ังไม่ได |   |        |       | ญา | ทำส |
| มอบ        |        | โดย | ้ส่งมอบ |   |        |       |    | ัญญา |
|            |        | ประ |       |   |        |       |    |     |
|            |        | มาณ |       |   |        |       |    |     |
|            |        |     |       |   |        |       |    |     |
|            |        | (ล  |       |   |        |       |    |     |
|            |        | ้านเ |       |   |        |       |    |     |
|            |        | ยน) |       |   |        |       |    |     |
+------------+--------+-----+-------+---+--------+-------+----+-----+
|            |        |     | (ล้า   | ร |        |       |    |     |
|            |        |     | นเยน) | ้อ |        |       |    |     |
|            |        |     |       | ย |        |       |    |     |
|            |        |     |       | ล |        |       |    |     |
|            |        |     |       | ะ |        |       |    |     |
+------------+--------+-----+-------+---+--------+-------+----+-----+
| HANEDA     | KAJIMA | 2,  | 1,344 | 6 | 2552   | Japan | /  |     |
|            |        | 116 |       | 4 |        |       |    |     |
+------------+--------+-----+-------+---+--------+-------+----+-----+
| MARUNOUCHI | KAJIMA | 1,  | 1,550 | 7 | 2552   | Japan | /  |     |
| 1          |        | 975 |       | 8 |        |       |    |     |
+------------+--------+-----+-------+---+--------+-------+----+-----+
| NISSEI     | KAJIMA | 451 | 451   | 1 | 2552   | Japan |    | /   |
|            |        |     |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| DAIKANYAMA | S      | 226 | 105   | 4 | 2552   | Japan | /  |     |
|            | HIMIZU |     |       | 6 |        |       |    |     |
+------------+--------+-----+-------+---+--------+-------+----+-----+
| SANGIN     | KAJIMA | 867 | 314   | 3 | 2552   | Japan | /  |     |
|            |        |     |       | 6 |        |       |    |     |
+------------+--------+-----+-------+---+--------+-------+----+-----+
| FUJI XEROX | S      | 1,  | 850   | 5 | 2552   | Japan | /  |     |
|            | HIMIZU | 447 |       | 9 |        |       |    |     |
+------------+--------+-----+-------+---+--------+-------+----+-----+
| TOYOSU-5   | S      | 413 | 413   | 1 | 2552   | Japan | /  |     |
|            | HIMIZU |     |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| TOYOSU3-1  | KAJIMA | 301 | 301   | 1 | 2552   | Japan |    | /   |
|            |        |     |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| MUROMACHI  | S      | 593 | 593   | 1 | 2552   | Japan | /  |     |
| – HIGASHI  | HIMIZU |     |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| K PROJECT  | KAJIMA | 665 | 665   | 1 | 2552   | Japan |    | /   |
|            |        |     |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| HANEDA     | KAJIMA | 54  | 54    | 1 | 2552   | Japan |    | /   |
| –          |        |     |       | 0 |        |       |    |     |
| RENRAKUKYO |        |     |       | 0 |        |       |    |     |
+------------+--------+-----+-------+---+--------+-------+----+-----+
| TAKEDA     | TA     | 1,  | 1,555 | 1 | 2552   | Japan |    | /   |
|            | KENAKA | 555 |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+

หมายเหตุ: ทุกโครงการเป็นโครงการที่เปิดเผยในหมายเหตุประกอบงบการเงิน ณ 31 ธ.ค.
2551

[1] ^(?) เหล็กแผ่นรีดร้อนคุณภาพสูงที่บริษัทใช้ในการผลิต : พิกัดอัตราภาษีศุลกากร
(Harnonized code) ระดับ 7 digit = 7208.510 คำจำกัดความคือ
ผลิตภัณฑ์เหล็กแผ่นรีดทำด้วยเหล็กหรือเหล็กกล้าไม่เจือ ประเภทอื่นๆ ไม่เป็นม้วน มีความกว้างตั้งแต่
600 มิลลิเมตรขึ้นไป ได้จากการรีดร้อน ไม่หุ้มติด ไม่ชุบ หรือไม่เคลือบ และมีความหนาตั้งแน่ 10
มิลลิเมตรขึ้นไป